<classify> Iliingia kambini baada ya mazoezi ya asubuhi yaliyofanyika Uwanja wa Chuo cha Polisi Ufundi, Kurasini.Akizungumza Dar es Salaam jana, kocha msaidizi wa Yanga, Juma Mwambusi alisema kikosi chake kimeingia kambini na wachezaji tisa ndio wanaokosekana, wakiwemo saba ambao ni wagonjwa na wengine wakiwa kwenye vikosi vyao vya timu za taifa.Wanaoksekana katika kambi hiyo wametajwa kuwa ni Mbuyu Twite, Donald Ngoma, Malimi Basungu, Saidi Juma Makapu, Geofrey Mwashiuya, Simon Matheo na Benedicto Tinocco.Tambwe na Niyonzima pia hawako kutokana na kukabiliwa na majukumu katika timu zao za taifa.Lakini wachezaji wetu wa kimataifa kama Amisi Tambwe Burundi na Haruna Niyonzima Rwanda hatutakuwa nao kwa vile wapo kwenye timu zao za taifa, alisema Mwambusi.Aliongeza kuwa, maandalizi yanaendelea vizuri huku akisema ari ya kikosi chake ni kubwa na dhamira ya uongozi ni kuona Yanga inafanya vizuri katika mashindano yote inayoshiriki.Tuna imani tutafanya vizuri kwani mpaka sasa tuna rekodi nzuri kwenye mashindano tunayoshiriki, alisema bila kutaja mahali ilipo kambi yao, lakini ikiaminika ni moja ya hoteli za kifahari jijini Dar es Salaam.Yanga wanaingia kambini wakijiandaa na wiki ngumu zaidi kwani, kwani watacheza mechi nne za mashindano matatu ndani ya siku 10.Kesho wataanza kwa kumenyana na Ndanda FC ya Mtwara katika hatua ya 16 Bora ya Kombe la FA, kabla ya kucheza mechi mbili mfululizo za Ligi Kuu Tanzania Bara dhidi ya Kagera Sugar ya mkoani Kagera Aprili 3 na dhidi ya Mtibwa Sugar ya Morogoro Aprili 6.Siku tatu baadaye mabingwa hao wa soka nchini watamenyana na Al Ahly ya Misri katika mchezo wa kwanza wa hatua ya 16 Bora ya Ligi ya Mabingwa barani Afrika.  <topic>: michezo 